***Contamination*** er en italiensk sciencefiction-grøsser fra 1980 regissert av Luigi Cozzi. Hovedrollene spilles av Ian McCulloch og Louise Marleau.

Handling
--------

Et skip som tilsynelatende er uten mannskap ankommer New York havn. Skipet tas over av havnemyndighetene og ombord finner man de ille tilredte likene til mannskapet. Likene synes å ha eksplodert fra innsiden. I ett av lasterommene oppdager de også store geleaktige egg. Ved kontakt eksploderer eggene og de som blir truffet av den kjemiske substansen eksploderer fra innsiden. De militære kobles inn og sikkerhetsoffiseren Stella (Louise Marleau) får i ansvar å lede det hele. Hun etablerer raskt en kobling mellom eggene og en romferd til Mars noen år tidligere. En ferd som fikk tragiske konsekvenser for de to astronautene som besøkte planeten. Den ene astronauten forsvant og den andre, Commander Hubbard (Ian McCulloch), hadde et sammenbrudd og henfalte senere til alkoholisme. Hun klarer å presse Hubbard til å hjelpe henne og etterhvert peker sporene til en kaffeplantasje i Sør-Amerika. Det viser seg senere at noen har planer om å utrydde menneskeheten.

Om filmen
---------

*Contamination* er en italiensk scifi-grøsser med mye «splatter»-effekter som ble for drøy kost for filmsensuren i mange land. Den ble i mange land utgitt i klipt versjon eller totalforbudtforbudt. I Storbritannia ble den raskt stemplet som en Video nasty. Filmen har tydelig hentet mye inspirasjon fra den kjente grøsseren *Alien* fra 1979.

*Contamination* synes å ha fått noe bedre kritikker enn de fleste andre italienske splatterfilmer fra 1980-tallet, men de store ovasjonene har uteblitt. Filmsiden **eFilCritic** er mer positiv enn negativ og skrev i 2004 at: «...*is actually worth taking a look at -- but just barely*». **Video Graveyard** var noe mindre positiv i sin omtale og skrev at den har en «lovende start», men at det derfra går nedover for til slutt å ende opp som en «søppel film». De skriver videre at den har et «tåpelig manus». AllMovie gav den to av fem stjerner.

Musikken er av den italienske prog-rock gruppa Goblin.

### I Norge

Filmen ble ikke satt opp på norske kinoer, men ble utgitt på video av Mayco rundt 1982-83, med undertittelen «Dødssmitten fra Verdensrommet».

I rollene
---------

* Ian McCulloch som Commander Ian Hubbard
* Louise Marleau som Oberst Stella Holmes
* Marino Masé som Løytenant Tony Aris, NYPD
* Siegfried Rauch som Hamilton
* Gisela Hahn som Perla de la Cruz
* Carlo De Mejo som Agent Young
* Carlo Monni som Dr. Turner
* Mike Morris som Dr. Hilton
* Martin Sorrentino som svart varehus vakt
* Angelo Ragusa som Wvarehus vakt
* Brigitte Wagner som Doctor

Referanser
----------

1. 1 2  Norsk VHS - Forbudte filmer (2012) Arkivert 3. juni 2016 hos Wayback Machine. (besøkt 5.5.2016)
2. ↑  «Contamination | Arrow Films». *www.arrowfilms.co.uk*. Besøkt 4. mai 2016.
3. ↑  Nieporent, Ben. «Movie Review - Contamination - eFilmCritic». *www.efilmcritic.com*. Besøkt 4. mai 2016.
4. ↑  «The Video Graveyard: Contamination». *www.thevideograveyard.com*. Besøkt 4. mai 2016.
5. ↑  «Alien Contamination (1981) - Luigi Cozzi | Synopsis, Characteristics, Moods, Themes and Related | AllMovie». *AllMovie*. Besøkt 5. mai 2016.

Eksterne lenker
---------------

* (en) *Contamination* på Internet Movie Database Rediger på Wikidata

* (en) *Contamination* på AllMovie Rediger på Wikidata

* (fr) *Contamination* på Allociné Rediger på Wikidata

* (nl) *Contamination* på MovieMeter Rediger på Wikidata

* (de) *Contamination* på filmportal.de Rediger på Wikidata

* (en) *Contamination* på Turner Classic Movies Rediger på Wikidata

* (en) *Contamination* på Rotten Tomatoes Rediger på Wikidata
* Svensk VHS videocover fra ca. 1982-83 (Identisk med det norske fra Mayco)
* Filmtrailer (YouTube)